**ΔΙΑΜΟΡΦΩΣΗ ΧΩΡΩΝ ΜΟΝΙΜΗΣ ΠΡΟΣΤΑΣΙΑΣ ΚΑΙ ΑΝΑΔΕΙΞΗΣ ΑΡΧΑΙΟΤΗΤΩΝ ΠΟΛΥΑΝΔΡΙΟΥ ΣΤΗΝ ΠΕΡΙΟΧΗ «ΕΣΠΛΑΝΑΔΑ» ΣΤΟ ΚΕΝΤΡΟ ΠΟΛΙΤΙΣΜΟΥ ΙΔΡΥΜΑ ΣΤΑΥΡΟΣ ΝΙΑΡΧΟΣ ΣΤΟ ΔΕΛΤΑ ΦΑΛΗΡΟΥ**

Το έργο «ΔΙΑΜΟΡΦΩΣΗ ΧΩΡΩΝ ΜΟΝΙΜΗΣ ΠΡΟΣΤΑΣΙΑΣ ΚΑΙ ΑΝΑΔΕΙΞΗΣ ΑΡΧΑΙΟΤΗΤΩΝ ΠΟΛΥΑΝΔΡΙΟΥ ΣΤΗΝ ΠΕΡΙΟΧΗ «ΕΣΠΛΑΝΑΔΑ» ΣΤΟ ΚΕΝΤΡΟ ΠΟΛΙΤΙΣΜΟΥ ΙΔΡΥΜΑ ΣΤΑΥΡΟΣ ΝΙΑΡΧΟΣ ΣΤΟ ΔΕΛΤΑ ΦΑΛΗΡΟΥ» με κωδικό ΟΠΣ ΤΑ 5200182 έχει ενταχθεί στο Ταμείο Ανάκαμψης και Ανθεκτικότητας, το οποίο «χρηματοδοτείται από την Ευρωπαϊκή Ένωση – NextGenerationEU» με συνολικό προϋπολογισμό 6.434.536,00 €.

Το φυσικό αντικείμενο του έργου αφορά στην μελέτη και κατασκευή των χώρων μόνιμης προστασίας και ανάδειξης αρχαιοτήτων του Πολυανδρίου στην περιοχή «Εσπλανάδα», στο Κέντρο Πολιτισμού Ίδρυμα Σταύρος Νιάρχος στο Δέλτα Φαλήρου. Το έργο της κατασκευής του κτιρίου χωροθετείται εντός του διαμορφωμένου αρχαιολογικού σκάμματος στην περιοχή της «Εσπλανάδας» και αφορά στη διαμόρφωση χώρων προσβάσιμων στους επισκέπτες, που θα υπηρετήσουν τη μόνιμη προστασία και ανάδειξη των αρχαιοτήτων του Πολυανδρίου και παράλληλα θα προσφέρουν την απαραίτητη πληροφόρηση για την κατανόηση του «εκθέματος» σε κατάλληλα διαμορφωμένο χώρο με εποπτικό υλικό. Το κτιριακό συγκρότημα αποτελείται από:

* ένα υπόγειο τμήμα στο οποίο σε ελεγχόμενες και ασφαλείς συνθήκες θα φυλάσσονται και θα παρουσιάζονται in situ τα αρχαιολογικά ευρήματα, και επιπλέον θα περιλαμβάνει: α) διάδρομο κίνησης των επισκεπτών πέριξ του εκθέματος, β) χώρους με τις απαραίτητες Η/Μ εγκαταστάσεις για τη λειτουργία και την ασφάλεια του κτιρίου, γ) χώρους υγιεινής, δ) βοηθητικούς χώρους - αποθήκες.
* ένα εν μέρει υπογειωμένο ισόγειο τμήμα το οποίο διαρθρώνεται καθ’ ύψος σε τρία επίπεδα, στεγασμένο και υπό μορφή ημιυπαίθριου χώρου, όπου χωροθετούνται οι ενότητες με το πληροφοριακό υλικό.

Το κτίριο κατασκευάζεται κυρίως από στοιχεία οπλισμένου σκυροδέματος, στεγάζεται με ξύλινη στέγη σε μεταλλικό φορέα και υποστυλώματα από Ω.Σ. και θα είναι πλήρως προσβάσιμο από το επίπεδο της Εσπλανάδας μέσω συνεχόμενης κυκλικής ράμπας κατάλληλης κλίσεως, η οποία θα καταλήγει σταδιακά στη στάθμη του υπογείου και εν συνεχεία θα αναπτύσσεται περιμετρικά του χώρου στον οποίο βρίσκονται οι τρεις συστάδες των «Δεσμωτών» που συνιστούν το «έκθεμα».

**Το έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**